CELEX: 32019R0985
Language: el
Date: 2019-06-17 00:00:00
Title: Κανονισμός (ΕΕ) 2019/985 του Συμβουλίου, της 17ης Ιουνίου 2019, για την κατάργηση του κανονισμού (ΕΕ) 2018/1001 σχετικά με περιοριστικά μέτρα λόγω της κατάστασης στη Δημοκρατία των Μαλδιβών

18.6.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 160/1
               
            
         ΚΑΝΟΝΙΣΜΟΣ (ΕΕ) 2019/985 ΤΟΥ ΣΥΜΒΟΥΛΙΟΥ
         της 17ης Ιουνίου 2019
         για την κατάργηση του κανονισμού (ΕΕ) 2018/1001 σχετικά με περιοριστικά μέτρα λόγω της κατάστασης στη Δημοκρατία των Μαλδιβών
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 215,
         Έχοντας υπόψη την απόφαση (ΚΕΠΠΑ) 2019/993 του Συμβουλίου, της 17ης Ιουνίου 2019, για την κατάργηση της απόφασης (ΚΕΠΠΑ) 2018/1006 σχετικά με περιοριστικά μέτρα λόγω της κατάστασης στη Δημοκρατία των Μαλδιβών (1),
         Έχοντας υπόψη την κοινή πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Στις 16 Ιουλίου 2018, το Συμβούλιο εξέδωσε την απόφαση (ΚΕΠΠΑ) 2018/1006 (2) σχετικά με περιοριστικά μέτρα λόγω της κατάστασης στη Δημοκρατία των Μαλδιβών. Η εν λόγω απόφαση προέβλεπε, μεταξύ άλλων, τη δέσμευση των κεφαλαίων και των οικονομικών πόρων ορισμένων προσώπων, οντοτήτων ή φορέων που ευθύνονται για την υπονόμευση του κράτους δικαίου ή εμποδίζουν μια πολιτική λύση χωρίς αποκλεισμούς στη Δημοκρατία των Μαλδιβών, καθώς και προσώπων και οντοτήτων που ευθύνονται για σοβαρές παραβιάσεις ή καταπατήσεις των ανθρώπινων δικαιωμάτων στη Δημοκρατία των Μαλδιβών.
                  
               
                     (2)
                  
                  
                     Ο κανονισμός (ΕΕ) 2018/1001 του Συμβουλίου (3) θέτει σε ισχύ τα μέτρα που προβλέπονται στην απόφαση (ΚΕΠΠΑ) 2018/1006.
                  
               
                     (3)
                  
                  
                     Στις 17 Ιουνίου 2019, το Συμβούλιο εξέδωσε την απόφαση (ΚΕΠΠΑ) 2019/993, με την οποία καταργείται η απόφαση (ΚΕΠΠΑ) 2018/1006.
                  
               
                     (4)
                  
                  
                     Τα μέτρα αυτά εμπίπτουν στο πεδίο εφαρμογής της Συνθήκης και, επομένως, απαιτείται κανονιστική δράση στο επίπεδο της Ένωσης, κυρίως για να διασφαλιστεί η ομοιόμορφη εφαρμογή τους σε όλα τα κράτη μέλη.
                  
               
                     (5)
                  
                  
                     Επομένως, ο κανονισμός (ΕΕ) 2018/1001 θα πρέπει να καταργηθεί,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο κανονισμός (ΕΕ) 2018/1001 καταργείται.
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Λουξεμβούργο, 17 Ιουνίου 2019.
            
               
                  Για το Συμβούλιο
               
               
                  Η Πρόεδρος
               
               F. MOGHERINI
            
         
         
            (1)  Βλ. σελίδα 25 της παρούσας Επίσημης Εφημερίδας.
         
            (2)  Απόφαση (ΚΕΠΠΑ) 2018/1006 του Συμβουλίου, της 16ης Ιουλίου 2018, σχετικά με περιοριστικά μέτρα λόγω της κατάστασης στη Δημοκρατία των Μαλδιβών (ΕΕ L 180 της 17.7.2018, σ. 24).
         
            (3)  Κανονισμός (ΕΕ) 2018/1001 του Συμβουλίου, της 16ης Ιουλίου 2018, σχετικά με ορισμένα περιοριστικά μέτρα λόγω της κατάστασης στη Δημοκρατία των Μαλδιβών (ΕΕ L 180 της 17.7.2018, σ. 1).